Aberdarevuoristo sijaitsee Keniassa, Itä-Afrikan hautavajoaman itäharjanteella  
Aberdarevuoristo sijaitsee Keniassa, Itä-Afrikan hautavajoaman itäharjanteella**Aberdare-   
vuoristo**  Aberdarevuoristo sijaitsee Keniassa, Itä-Afrikan hautavajoaman itäharjanteella.
**Aberdarevuoristo** on noin 160 kilometriä pitkä ylänköalueen vuorijono Keniassa Nairobin pohjoispuolella, hieman päiväntasaajasta etelään. Vuoristo on osa Itä-Afrikan hautavajoaman itäistä haaraa. Vuoriston korkeimpia huippuja ovat Oldoinyo Lesatima (Mount Satima) (3 999 m) ja Ilkinangop (3 906 m). Vuoriston länsirinne kuuluu Nyandaruan piirikuntaan ja itärinne pääosin Nyerin piirikuntaan ja Murangan piirikuntaan.

Metsät ja luonto
----------------

Vuoristo on ollut metsän peitossa, mutta vuonna 2002 tehdyn ilmakuvaseurannan perusteella seudulla on havaittu mittavia laittomia metsänhakkuita. Ainakin 61 neliökilometrin alalta ikivanhaa metsä ja muita puita on kaadettu muun muassa puuhiilen tuottamiseksi. Vuoriston eteläosissa on paikoin jopa 80 prosenttia metsästä hakattu luvattomasti. Metsää on raivattu myös asutukselle, karjan laidunmaaksi sekä viljelyksille. Kuvista paikallistettiin esimerkiksi useita pieniä marihuanaviljelmiä. Sittemmin suojelumääräyksillä ja aitaamalla suojelualue lähes 400 kilometrin pituisella sähköaidalla elokuuhun 2009 mennessä, saatiin vuosina 2005–2010 villieläimet pysymään paremmin suojelualueella ja metsäpinta-ala kasvuun (+20,6 %).

Vuorten yläosat noin 2 000 metristä 3 999 metriin kuuluvat Aberdaren kansallispuistoon. Kansallispuiston alueelta on tunnistettu yli 700 kasvilajia ja useita uhanalaisia eläinlajeja.

Vesistöjen valuma-alue
----------------------

Aberdare on tärkeä osa useiden Kenian vesistöjen valuma-alueesta. Vuoristosta saadaan vettä Sasumuan ja Ndkainin tekojärvet, joilla täytetään pääosa Nairobin vesitarpeesta. Kenian suurin joki Tana saa alkunsa Aberdaren vuoristosta. Joen valuma-alue 126 927 km2 vastaa lähes 21 prosenttia Kenian pinta-alasta, sekä Naivasha-järveen laskeva Malewajoki. Tanajoessa on useita 1960–1990-luvulla rakennettuja vesivoimaloita, joilla tuotetaan 55 prosenttia Kenian vesivoimasta.

Viljely
-------

Etenkin alempana Aberdarevuoriston itärinteillä tuotetaan  kenialaista teetä (muun muassa Kiambun piirikunnan Thikan teealue, Murang’an ja Nyerin piirikunnat). Erään näkemyksen mukaan seudun tumma, vulkaaninen maaperä ja ikivanhat metsät antavat arominsa siellä tuotetulle mustalle teelle.

Lähteet
-------

1. ↑  Aberdare Range. Mountain range, Kenya Encyclopædia Britannica. Viitattu 15.8.2015. (englanniksi)
2. ↑  Aerial survey of the Aberdare Range. United Nations Environment Programme (UNEP).  Arkistoitu 6.3.2016. Viitattu 15.8.2015. (englanniksi)
3. ↑  Environmental, social and economic assessment of the fencing of the Aberdare Conservation Area. (pdf)  Syyskuu 2011.  Arkistoitu 25.12.2011. Viitattu 21.9.2020. (englanniksi)
4. ↑  Aberdare Range Forests. *United Nations Environment Programme (UNEP)*.  Arkistoitu 20.10.2012. Viitattu 21.9.2020. (englanniksi)
5. 1 2  Bunyasi, Martin M.: Vulnerability of Hydro-Electric Energy Resources in Kenya Due to Climate Change Effects: The Case of the Seven Forks Project.  *Journal of Agriculture and Environmental Sciences*, 2012, 1. vsk, nro 1, s. 36–49. Artikkelin verkkoversio. Viitattu 21.9.2020.  (englanniksi)
6. ↑  Factories. Kenya Tea Development Agency, ktdateas.com.  Arkistoitu 1.9.2015. Viitattu 15.8.2015. (englanniksi)

Aiheesta muualla
----------------

* Kuvia tai muita tiedostoja aiheesta **Aberdarevuoristo** Wikimedia Commonsissa